**OBSAH**

[1. SPRIEVODNÁ SPRÁVA 2](#_Toc79337658)

[1.1 Identifikačné údaje 2](#_Toc79337659)

[1.2 Stavebné objekty 2](#_Toc79337660)

[1.3 Východiskové podklady 2](#_Toc79337661)

[1.5. Odôvodnenie stavby 2](#_Toc79337662)

[1.4 Urbanistické riešenie 3](#_Toc79337663)

[1.5 Architektonicko – dispozičné riešenie 3](#_Toc79337664)

[1.6 väzby na okolitú výstavbu 4](#_Toc79337665)

[1.6.1 Ochranné pásma 4](#_Toc79337666)

[1.6.2 Záber poľnohospodárskeho a lesného pôdneho fondu 4](#_Toc79337667)

[1.6.3 Výrub drevín 4](#_Toc79337668)

[2. Súhrnná technická správa 4](#_Toc79337669)

[2.1 Technické riešenie 4](#_Toc79337670)

[2.1.1 Nosný systém 4](#_Toc79337671)

[2.1.2 Deliace konštrukcie 5](#_Toc79337672)

[2.1.3 Tepelné izolácie 5](#_Toc79337673)

[2.1.4 Hydroizolácie, povlakové krytiny 5](#_Toc79337674)

[2.1.5 Spevnené plochy 6](#_Toc79337675)

[2.2 Požiarna ochrana 6](#_Toc79337676)

[2.3 Elektroinštalácie 7](#_Toc79337677)

[2.4. Vykurovanie 7](#_Toc79337678)

[2.5 Zdravotechnika 7](#_Toc79337679)

[2.6 Likvidácia odpadov 7](#_Toc79337680)

[2.7 Vplyv na životné prostredie 8](#_Toc79337681)

# SPRIEVODNÁ SPRÁVA

## 1.1 Identifikačné údaje

Názov stavby : **Predškolské zariadenie – nový objekt**

Miesto stavby : Bučany

Číslo parcely : 1628

Investor : Obec Bučany

Obecný úrad Bučany

Bučany 269

919 28 Bučany

Generálny projektant : Ing. Juraj Kobza

Zodpovedný projektant : Ing. Juraj Kobza

Vypracoval : Ing. Jakub Chimič

Ing. Juraj Kobza

Dátum : 08/2021

## Stavebné objekty

SO 02 - Nová navrhovaná časť predškolského zariadenia

## 1.3 Východiskové podklady

- obhliadka stavby a zameranie jestvujúceho stavu objektu

## 1.5. Odôvodnenie stavby

Účelom projektu je rozšírenie kapacít žiakov predškolského zariadenia v obci Bučany.

## 1.4 Urbanistické riešenie

Pôvodný objekt je situovaný na mierne svahovitom teréne. Po obvode pozemku je nasadená zeleň rôznych druhov. Na pozemku sa okrem daného objektu nachádza aj sklad cca 2mx3m, ktorý je od objektu odčlenený a nachádza sa v južnej časti pozemku. Pozemok je od okolitých pozemkov oddelený oplotením s drôteným pletivom. Prístup/vjazd na pozemok je zo západnej strany z verejnej komunikácie. K objektu prislúcha aj parkovisko, ktoré je mimo pozemku. Okolo objektu sa nachádzajú hlavne pochôdzne spevnené plochy. Pojazdné spevnené plochy na nachádzajú iba v južnej časti pozemku kde sa nachádzajú aj prístupy do technicko-hospodárskeho zázemia objektu. Východná časť pozemku slúži aj ako detské ihrisko s rôznymi hracími prvkami.

Nová časť objektu bude osadená ako samostatný objekt, ktorý bude prepojený s pôvodným objektom iba závetrím. Vstup do novej časti je napojený na pôvodné spevnené plochy.

## 1.5 Architektonicko – dispozičné riešenie

Pôvodný objekt je navrhnutým ako dvojpodlažná budova s jednoduchým obdĺžnikovým tvarom. 1.NP je navrhnuté s väčším pôdorysným rozmerom ako 2.NP. Objekt nesie znaky typizácie prvkov a prefabrikácie z minulých období. Obvodový vzhľad budovy je navrhnutý tak že prvky okien a striešky zvýrazňujú horizontálne členenie fasády. Zastrešenie objektu je plochou strechou, ktorá je po obvode lemovaná atikou.

Nový objekt architektonicky kopíruje stávajúci objekt. Nový objekt tvorí samostatnú budovu ktorá je prepojená s pôvodným objektom prestrešeným závetrím. Objekt je navrhnutý ako jednopodlažná budova s plochou strechou. Hlavný vstup do objektu je zo západnej strany cez vyrovnávajúce schodisko a je napojený na stávajúce spevnené plochy. Objekt je osadený nad terénom od 0,07m až po 0,42m. Vstup do objektu je cez vyrovnávajúce exteriérové schodisko a závetrie. V novom objekte sa nachádzajú dve triedy s uvažovaným celkovým počtom dvadsať detí Triedy sú rozdelené na hraciu/výučbovú časť a spaciu časť. Tieto triedy majú spoločné hygienické zázemie a šatne. Triedy a zázemie je navrhnuté tak aby vyhovovalo vyhláške MZ SR č527/2007. V tomto objekte sa bude nachádzať aj zborovňa pre učiteľský zbor, sklady a zázemie pre personál.

## 1.6 väzby na okolitú výstavbu

### 1.6.1 Ochranné pásma

Na pozemku a ani v jeho blízkom okolí sa nenachádzajú územia s ochranným pásmom, ktoré by bránili výstavbe novej časti.

### 1.6.2 Záber poľnohospodárskeho a lesného pôdneho fondu

Výstavbou novej časti nedôjde k záberu poľnohospodárskej pôdy.

### 1.6.3 Výrub drevín

Objekt je situovaný tak že dôjde k odstráneniu drevín. K tomu je potrebné dendrologické posúdenie a povolenie na výrub.

# Súhrnná technická správa

## 2.1 Technické riešenie

#### 2.1.1 Nosný systém

Vertikálne nosné konštrukcie objektu sú navrhnuté ako murované. Steny sú založené na železobetónových pásových základoch a základovej doske. V interiéry tvoria vertikálny nosný systém murované steny, ktoré plnia úlohu aj akustických deliacich kunštrukcií. Vertikálne konštrukcie sú ukončené stužujúcim železobetónovým vencom. Horizontálne nosné konštrukcie tvorí montovaná stropná doska , ktorá je nosnou konštrukciou pre strešnú konštrukciu. Detailnejší popis viď. projekt statika. Vertikálny nosný systém je založený na pásových betónových základoch.

Akustické deliace konštrukcie sú navrhnuté tak aby spĺňali požadované hodnoty zvukovej izolácie medzi jednotlivými miestnosťami podľa STN 73 0532 (min. R´w,N= 47dB). Tejto požiadavke podľa STN 73 0532 budú aj navrhnuté dverné konštrukcie v týchto stenách.

#### 2.1.2 Deliace konštrukcie

Deliace konštrukcie v objekte tvoria murované priečky hrúbky 115mm murované na tenkovrstvovú maltu. Ako povrchová úprava je navrhnutá jednovrstvová interiérová omietka. Deliaca konštrukcia medzi spacou časťou a výučbovou časťou je oddelená mobilnou žalúziovou stenou. Akustické deliace konštrukcie sú navrhnuté tak aby spĺňali požadované hodnoty zvukovej izolácie medzi jednotlivými miestnosťami podľa STN 73 0532 (min. R´w,N= 47dB). Tejto požiadavke podľa STN 73 0532 budú aj navrhnuté dverné konštrukcie v týchto stenách.

#### 2.1.3 Tepelné izolácie

Obvodové steny budú zateplené kontaktným zatepľovacím systémom na báze minerálnych vlákien hr. 100mm. Skladba podlahy na teréne bude obsahovať tepelnú izoláciu na báze EPS polystyrénu doplnený grafitom hr.100mm. Strecha bude zateplená tepelnou izoláciou na báze EPS polystyrénu v min hr.270mm. Všetky kritické detaily budú riešené tak aby vyhovovali tepelnotechnickým požiadavkám tak aby v týchto kritických miestach jednak nekondenzovala voda a netvorila sa pleseň. Výplňové konštrukcie v obvodovom plášti budú riešené ako 8-komorové PVC okenné rámy s izolačným trojsklom s výnimkou vchodových dverí, ktoré sú navrhnuté ako hliníkové s prerušením tepelného mosta a izolačným trojsklom. Všetky skladby obalových konštrukcií sú navrhované tak aby spĺňali požiadavku STN 73 0540 2+Z1+Z2.

#### 2.1.4 Hydroizolácie, povlakové krytiny

Hydroizoláciu spodnej stavby bude tvoriť vrstva SBS modifikovaného asfaltového pásu v celkovom počte dve vrstvy. Tento asfaltový pás bude slúžiť aj ako ochrana proti radónu.

Strešnú konštrukciu tvorí parotesná vrstva/poistná izolácia na báze SBS modifikovaného asfaltového pásu v počte jedna vrstva a ako hlavná povlaková krytina je navrhnutá PVC fólia. Ktorá je v min. spáde 2%.

Hydroizolácia v hygienických zázemiach pod keramickým obkladom je navrhnutá ako jednozložková náterová hmota v min. hr. 1mm.

#### 2.1.5 Spevnené plochy

Okolo objektu bude vybudovaný odkvapový chodník, ktorý bude betónovej zámkovej dlažby. Pôvodná asfaltová komunikácia bude odstránená a nahradí ju pojazdná plocha. Materiál bude z betónovej zámkovej dlažby.

Pri výstavbe dôjde k poškodeniu pôvodnej zatrávnenej plochy. Po vybudovaní novej časti budú okolité poškodené spevnené plochy rekultivované a znova vytvorené zatrávnené plochy.

## 2.2 Požiarna ochrana

**Riešenie protipožiarnej bezpečnosti zapracované do projektovej dokumentácie stavby sa zrealizuje** pre predmetnej stavby v súlade zákona NR SR č. 314/2001 Z. z. o ochrane pred požiarmi v znení neskorších predpisov, zákona NR SR č. 50/1976 Z. z., vyhláška MV SR č. 94/2004 Z.z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb a STN 92 0201 Požiarna bezpečnosť stavieb, Spoločné ustanovenia a ďalších súvisiacich noriem .

**Stavba je z hľadiska požiarnej bezpečnosti navrhnutá tak, aby v prípade vzniku požiaru:**

* zostala na určený čas zachovaná jej nosnosť a stabilita,
* bola umožnená bezpečná evakuácia osôb z horiacej alebo požiarom ohrozenej stavby na voľné priestranstvo alebo do iného požiarom neohrozeného priestoru,
* sa zabránilo šíreniu požiaru a dymu medzi jednotlivými požiarnymi úsekmi vnútri stavby alebo na inú stavbu,
* bol umožnený odvod splodín horenia mimo stavby,
* bol umožnený účinný a bezpečný zásah jednotky požiarnej ochrany pri zdolávaní požiaru a vykonávaní záchranných prác.

**Splnenie uvedených požiadaviek je preukázané projektovým riešením, ktoré zahrňuje najmä:**

* členenie stavby na požiarne úseky,
* určenie požiarneho rizika,
* určenie požiadaviek na konštrukcie stavby,
* zabezpečenie evakuácie osôb,
* určenie požiadaviek na únikové cesty,
* určenie odstupových vzdialeností,
* určenie požiarnobezpečnostných opatrení,
* určenie zariadení na protipožiarny zásah.

Bližšiu špecifikáciu ohľadom požiarnej bezpečnosti viď. časť E1-PO

## 2.3 Elektroinštalácie

Objekt je napojený na už jestvujúci elektromerový rozvádzač osadený vo fasáde jestvujúcej stavby. Bližší popis viď. E1 – ELI

## 2.4. vykurovanie

Objekt je napojený na už jestvujúcu kotolňu v stávajúcom objekte. Bližší popis viď. E1 - UK

## 2.5 Zdravotechnika

Rozvody vody sú napojené na už jestvujúce prípojné body v už jestvujúcom objekte. Rozvody vody sú zrealizované z potrubia PEX/AL/PEX, PN16. Príprava teplej vody je cez zásobníkový ohrievač umiestnený v predsieni nového objektu.

Splašková voda je napojená na už jestvujúcu kanalizačnú šachtu DN 125mm. Dažďová voda je odkanalizovaná samostatným potrubím a napojená v bode jestvujúcej kanalizačnej šachty. Jestvujúca kanalizačná šachta bude vymenená za novú šachtu. Materiál rozvodov je z PP potrubí. Bližší popis viď. E1-ZTI

## 2.6 Likvidácia odpadov

Pri realizácii vznikne stavebný odpad. Odpad vznikne jednak pri výkopových prácach a jednak pri samotnej realizácii objektu. Časť vykopanej zeminy sa použije k spätným zásypom zvyšná zemina sa uloží na skládke podľa platných predpisov SR (79/2015 Z.z., Zákon o odpadoch a o zmene a doplnení niektorých zákonov; Vyhláška č. 371/2015 Z. z.). Pri odstránení asfaltových plôch vznikne nebezpečný odpad asfalt, ktorý je potrebné zlikvidovať (17 03)

Zatriedenie možných vzniknutých odpadov podľa vyhlášky č.365/2015Z.z.

Číslo skupiny 17-Stavebné odpady a odpady z demolácií vrátane výkopovej zeminy z kontaminovaných miest.

## 2.7 Vplyv na životné prostredie

Počas výstavby možno v priestore staveniska očakávať mierne zhoršenie kvality životného prostredia. Je predpoklad, že dôjde k dočasnému zvýšeniu hlukovej záťaže a znečisteniu ovzdušia emisiami zo stavebných strojov v záujmovom území. Tieto vplyvy sú lokalizované na stavenisko a prístupové komunikácie. Vzhľadom na skutočnosť, že ide o vplyvy dočasné a krátkodobé, elimináciu uvedených vplyvov je možné zabezpečiť opatreniami technického a organizačného charakteru.

Lokálne znečistenie ovzdušia počas výstavby spôsobí znečistenie tuhými znečisťujúcimi látkami

- z primárnej a sekundárnej prašnosti na stavenisku

Tento vplyv bude dočasný, krátkodobý, lokálny a s rôznou intenzitou. Veľkosť a intenzitu tohto vplyvu možno eliminovať organizáciou práce, čistením povrchu prístupových ciest, ich kropením a pod. Vzhľadom na rozsah a charakter stavby sa neočakávajú mimoriadne klimatické zmeny počas výstavby v dotknutom území.

- ochrana vôd

Priame vplyvy na podzemnú ani povrchovú vodu sa vzhľadom na geologické podložie a terénne práce neočakávajú.

- ochrana pôdy

Dočasne zabratá pôda sa po ukončení predmetnej stavby uvedie do pôvodného stavu.

- odpadové hospodárstvo

Dodávateľ stavby je povinný po ukončení stavby odstrániť všetky odpady vyvolané stavebnou činnosťou v predmetnom území podľa legislatívy platnej počas výstavby a v dobe dokončenia.

Novovybudovaná stavba a prestavba jestvujúcej časti predškolského zariadenia nebude mať negatívny dopad na životné prostredie.

V Bratislave, 08/2021 Ing. Juraj Kobza